laion/Wikipedia-Exotic huggingface dataset:
שרה שוורץ

שרה שוורץ (7 באפריל 1958 – 11 בנובמבר 2002) הייתה שוטרת במשטרת ישראל, שעוטרה בעיטור האומץ של המשטרה. שרה שוורץ נולדה ברחובות וגדלה בנס ציונה. ב-29 במאי 1989 הצילה השוטרת שוורץ ילד ממלתעות כלב שתקף אותו. ב-4 בספטמבר 1990 היא עוטרה על פעולתה בעיטור האומץ. זה היה נוסח כתב העיטור: עיטור האומץ מוענק בזאת לפי חוק העיטורים במשטרת ישראל לאות ולעדות כי רס״מ שרה שוורץ עשתה מעשה גבורה תוך חרוף נפש וגילוי אומץ לב בלתי רגיל. בתאריך 29.5.89 הבחינה בילד זב דם, שרוע על המדרכה מתבוסס בדמו ומעליו כלב זאב גדול, שלא איפשר לו להשתחרר. תוך סיכון עצמה זינקה לעבר הילד, חילצה אותו מן הכלב אשר המשיך לרדוף אחריהם ופינתה את הילד ברכבה לבית החולים. ב-11 בנובמבר 2002 נהרגה שוורץ בתאונת דרכים בנס ציונה תוך כדי מילוי תפקידה. היא נפגעה על ידי אופנוע כבד, פונתה לבית חולים ומתה שם מפצעיה. שרה שוורץ הניחה אם, בעל ושתי בנות. היא נקברה בבית הקברות הצבאי בנס ציונה. שרה שוורץ, באתר משטרת ישראל שרה שוורץ, באתר יזכור שרה שוורץ, באתר הגבורה
חצי האי דניאל

חצי האי דניאל (באנגלית: Daniell Peninsula) הוא חצי אי גדול, בחוף בורכגרווינק, בארץ ויקטוריה שבאנטארקטיקה. חצי האי ממוקם בין כף דניאל לכף ג'ונס. קרחון וייטהול, המכסה את הים באחד מצידי חצי האי, מפריד בין חצי האי לבין הרי ויקטורי. בחלקו האחר חצי האי מקושר אל הרי ויקטורי, בסמוך להר פריור. הר ברוסטר הממוקם בחלק המרכזי של חצי האי דניאל ומתנשא לגובה 2,026 מטרים מעל פני הים, הוא הנקודה הגבוהה ביותר בחצי האי. שמו של חצי האי ניתן לו על ידי משלחת הסקר הגאולוגי האנטארקטי של ניו זילנד, אשר חקרה את האזור בעונת המחקר (הקיץ האנטארקטי) 1957–1958. חצי האי נקרא על שמו של כף דניאל הסמוך; וזאת בהתאם לכך שחצי האי אדייר נקרא על שם כף אדייר, וחצי האי האלט נקרא על שם כף האלט. חצי האי הוא כיפת בזלת מוארכת, שדובהה 1,524 מטרים מעל פני הים, וזאת בדומה לחצי האי אדייר וחצי האי האלט. חצי האי מורכב מארבע הרי געש מסוג חרוט מגן. הרי הגעש הם חלק מהאזור הוולקני האלט (Hallett Volcanic Province), שבקבוצה הוולקנית מקמרדו (McMurdo Volcanic Group). לפי תיארוך תיארוך אשלגן-ארגון, סלעי הטרכיט של הר ברוסטר נוצרו לפני 0.2 ± 12.4 מיליון שנים וסלעי ההוואיט של הר ברוסטר נוצרו לפני 0.3 ± 6.9 מיליון שנים. בקצהו הדרומי של חצי האי מצוי הר געש מסוג חרוט מגן נוסף, הנחתך על ידי קרקס מאנדיבל. הר הגעש החצוי הוא מקורם של פסגת טוסלד, והפסגה החרוטית של הר לאבוק. בקצהו הצפוני של חצי האי מצוי הר געש מסוג חרוט מגן נוסף, שגובהו 1,910 מטרים מעל פני הים. להר געש זה לא ניתן שם. • Gunter Faure, Teresa M. Mensing, The Transantarctic Mountains: Rocks, Ice, Meteorites and Water, PP 551 - 552 • James Clark Ross, A Voyage of Discovery and Research in the Southern and Antarctic Regions, P 251 • The National Science Foundation (US), The Hallett Volcanic Province, Antarctica, PP 11-13 • Armadillo, E., F. Ferraccioli, A. Zunino, E. Bozzo, S. Rocchi, and P. Armienti, Aeromagnetic search for Cenozoic magmatism over the Admiralty Mountains Block (East Antarctica), https://doi.org/10.3133/ofr20071047SRP075 • J.L. Smellie, Glaciovolcanic evidence for a polythermal Neogene East Antarctic Ice Sheet, GSA DATA REPOSITORY 2014010 חצי האי דניאל באתר הסקר הגאולוגי של ארצות הברית חצי האי דניאל באתר הגאזט האנטארקטי של ממשלת ניו זילנד חצי האי דניאל באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי מידע גאוגרפי על הר ברוסטר הגאזט האנטארקטי הניו זילנדי K/Ar and Rb/Sr dating of McMurdo Volcanic Group (north of Campbell Glacier) פרסום של האגודה הגאולוגית האמריקאית
ק"נ

האם התכוונתם ל... 150 (מספר) (אנ') – מספר טבעי ה'ק"ן – שנה עברית קרבן נתנאל – פירושו של רבי נתנאל וייל על הלכות הרא"ש על התלמוד
ק"פ

האם התכוונתם ל... 180 (מספר) (אנ') – מספר טבעי ה'ק"ף – שנה עברית קורבן פסח – קורבן שהוקרב בי"ד בניסן
הגביע הסרבי

הגביע הסרבי (בסרבית : Куп Србије, Kup Srbije) הוא גביע הכדורגל הלאומי של סרביה. הזוכה בתחרות מתמודדת במוקדמות ליגת אירופה. משנת 2006 עד 2010 התחרות נודעה כגביע לאב על שם נותנת החסות. שיאנית הזכיות היא פרטיזן בלגרד עם 7 זכיות. מחזיקת הגביע הנוכחית (2023) היא הכוכב האדום בלגרד. ערכים מורחבים – הגביע היוגוסלבי, הגביע של סרביה ומונטנגרו טורניר הגביע של סרביה הוא היורש החוקי של גביע סרביה ומונטנגרו ובתורו גביע יוגוסלביה. טורניר הגביע נמשך ארבע עונות עד לפירוק סרביה ומונטנגרו בשנת 2006. הטורניר נשלט על ידי המועדונים הסרביים, כשמועדוני מונטנגרו לא הצליחו להעפיל לגמר. מועדון הכוכב האדום בלגרד היה הדומיננטי והעפיל לגמר בכל ארבע השנים, כשהוא זכה פעמיים והפסידה בגמר בשתי העונות האחרות. למרבה ההפתעה, יריבתה המושבעת פרטיזן בלגרד, לא העפילה לגמר הגביע של סרביה ומונטנגרו. לאחר שמונטנגרו קיבלה עצמאות מסרביה בשנת 2006 שתי אגודות הכדורגל התחילו לעבוד על ארגון טורניר חדש ונוסד הגביע הסרבי. 1 המשחק הופסק בדקה 83 כשפרטיזן בלגרד הובילה 2:1 כשוויבודינה נובי סאד פתחה במחאה על השיפוט. במקור, זו הייתה גם התוצאה הרשמית והגביע הוענק לפרטיזן, אך ב-16 במאי 2011, לאחר חקירה נוספת של ההתאחדות הסרבית בנוגע למשחק, התוצאה נרשמה רשמית כניצחון 3–0 לפרטיזן. הסופרליגה הסרבית נבחרת סרביה בכדורגל הגביע של סרביה ומונטנגרו גביע יוגוסלביה העמוד הרשמי (בסרבית) יוגוסלביה / סרביה ומונטנגרו - גמרי גביע, RSSSF.com Kup menja ime
כף ג'ונס (אנטארקטיקה)

כף ג'ונס (באנגלית: Cape Jones) היא לשון יבשה, באזור חוף בורכגרווינק, בארץ ויקטוריה, שבאנטארקטיקה. הכף מהווה את הקצה הדרומי של חצי האי דניאל. הכף ממוקמת בסמוך מדרום להר לאבוק. הכף התגלתה בינואר 1841 על ידי סר ג'יימס קלארק רוס. רוס קרא לחצי האי על שמו של קפטן ויליאם ג'ונס (William Jones), מהצי המלכותי הבריטי. כף ג'ונס באתר הסקר הגאולוגי של ארצות הברית כף ג'ונס באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
הר לאבוק

הר לאבוק (באנגלית: Mount Lubbock) הוא פסגה באזור חוף בורכגרווינק של ארץ ויקטוריה, שבאנטארקטיקה. גובהה של הפסגה 1,630 מטרים מעל פני הים. הפסגה ממוקמת בסמוך מצפון לכף ג'ונס, בקצה הדרומי של חצי האי דניאל. הכף התגלתה בינואר 1841 על ידי סר ג'יימס קלארק רוס. רוס קרא לחצי האי על שמו של סר ג'ון לאבוק (Sir John Lubbock, 3rd Baronet,) הגזבר של החברה המלכותית. • Sir James Clark Ross, A Voyage of Discovery and Research in the Southern and Antarctic Regions, P 201 • United States. Defense Mapping Agency. Hydrographic Center, Sailing Directions for Antarctica: Includes Islands South of Latitude 60°, P 231 הר לאבוק באתר הסקר הגאולוגי של ארצות הברית הר לאבוק באתר הגאזט האנטארקטי של ממשלת אוסטרליה הר לאבוק באתר הגאזט האנטארקטי המשווה SCAR של ממשלת אוסטרליה הר לאבוק באתר marineregions מידע גאוגרפי והיסטורי
כף פיליפס (אנטארקטיקה)

כף פִילִיפְּס (באנגלית: Cape Phillips) היא לשון יבשה, באזור חוף בורכגרווינק, בארץ ויקטוריה, שבאנטארקטיקה. הכף ממוקמת באמצע החוף המזרחי של חצי האי דניאל. 15 קילומטרים מדרום מזרח להר ברוסטר. הכף התגלתה בינואר 1841 על ידי סר ג'יימס קלארק רוס. רוס קרא לחצי האי על שמו של לוטננט צ'ארלס ג'י. פיליפס (Charles G. Phillips), מאה"מ טרור. כף פיליפס באתר הסקר הגאולוגי של ארצות הברית כף פיליפס באתר הגאזט האנטארקטי המשווה SCAR של ממשלת אוסטרליה מזג אוויר נוכחי מעודכן בכף פיליפס תחזית מזג אוויר עדכנית ארוכת טווח עבור כף פיליפס נתוני מזג אוויר היסטוריים וסטטיסטיקות מזג אוויר עבור כף פיליפס מידע גאוגרפי והיסטורי
סודרא

סוּדָר (בארמית: סוּדָרא) הוא כיסוי ראש יהודי מסורתי, המלופף סביב הראש בדומה לכאפייה או לטורבן. הסודר היה נפוץ בעבר אצל יהודי ארצות האסלאם. הוא נלבש על ידי יהודים במשך אלפי שנים עד שנאסר ללבישה בגלות, וקיימים מספר אזכורים אליו במקורות, במיוחד בתלמוד הבבלי. עקב הדימוי הרב לכאפייה הערבית לעיתים הסודרא נקראת כיום "כאפייה יהודית". זאת למרות העובדה כי סודר וכאפייה הן לבוש מדברי נפוץ ויעיל שאינו בעל ערך פוליטי או לאומני. השם "סודרא" מגיע מארמית, ומהווה גיזרון של המילה הלטינית "sudarium", שמשמעותה מטפחת, או פיסת בד. לעומת זאת, התלמוד הבבלי פירש את המילה כראשי תיבות לפסוק "סוֹד ה׳ לִירֵאָיו" (ספר תהלים, פרק כ"ה, פסוק י"ד). הסודר היה בשימוש במשך חלק ניכר מההיסטוריה היהודית. יהודים בארץ ישראל בתקופת המקרא ובתקופה ההלניסטית נהגו לחבוש על ראשם בד, שלופף בהתאם לצורך לצורה המזכירה כובע גרב, כאפייה, או טורבן. הסודר הוזכר במקורות רבים, ישירות או בעקיפין. תרגום רות מתרגם את הביטוי "מטפחת", המופיעה במגילת רות כ "סודרא". בגמרא מוזכר הסודר כמשמש גם כצעיף הלבוש סביב לצוואר וגם ככובע המלופף ישירות סביב הראש. בזמנים המודרניים מרבית היהודים הפסיקו ללבוש את הסודר, כאשר הדבר קשור לתהליכים רבים, ובפרט לאיסורים על לבישת כיסוי ראש שהוטלו על מיעוטים דתיים שחיו תחת שלטון אסלאמי על מנת להשפילם, כפי שהתבטא בחוק התימני משנת 1666, האוסר על יהודים לחבוש טורבן או כאפייה. מדיה וקבצים בנושא סודרא בוויקישיתוף מירי רגב, בואי תִלמדי כמה דברים על הכאפייה, באתר Haaretz הארץ סודר - ויקימילון, באתר he.wiktionary.org שבת עז ב – ויקיטקסט, באתר he.wikisource.org J. R. Bartlett, John Bartlett, The First and Second Books of the Maccabees, CUP Archive, 1973-07-19, עמ' 246, ISBN 978-0-521-09749-9. (באנגלית) מ"ג רות ג טו – ויקיטקסט, באתר he.wikisource.org עבודה זרה ד א – ויקיטקסט, באתר he.wikisource.org ברכות ס ב – ויקיטקסט, באתר he.wikisource.org B. Z. Eraqi Klorman, The Jews of Yemen in the Nineteenth Century: A Portrait of a Messianic Community, BRILL, 1993, עמ' 37-38, ISBN 978-90-04-09684-4. (באנגלית)
כף פיליפס

האם התכוונתם ל... אנטארקטיקה כף פיליפס (אנטארקטיקה) – לשון יבשה בארץ ויקטוריה שבאנטארקטיקה קנדה כף פיליפס (נונאווט) – חצי אי בטריטוריית נונאווט שבקנדה
בית הכנסת אוריול

בית הכנסת אוריול (ברוסית: Орловская синагога) הוא מבנה יהודי בעיר אוריול, בית הכנסת היחיד בעיר ובפרבריה. בשנת 1880 התגוררו באוריול יותר מ-500 יהודים. בית התפילה היהודי הראשון נפתח בשנת 1876 ברחוב מושקובסקאיה (הבניין לא השתמר). עד אז מנתה הקהילה הדתית היהודית כמאתיים איש. בשנת 1880 עתרה קבוצת יהודים לפתיחת בית כנסת שני. חוסר שביעות רצונם מהקיים בא לידי ביטוי בכך שבקרב חברי הקהילה שררה עוינות וחשדנות כלפי תנועת החסידות שהתעוררה אז. בעניין זה הוגשה תלונה למשרד הפנים הקיסרי נגד הרב החסידי. בשנת 1905, ברחוב ניקיטסקאיה 2 (כיום סובייטסקאיה), נבנה מקווה טהרה המחולק לאגף גברים ואגף נשים. בשנת 1909, בעזרת הקהילה, החלו בבניית בית תפילה יהודי - בית כנסת. הפרויקט בוצע על ידי המהנדס המחוזי פ. ו. גברילוב בהשתתפות אדריכל העיר א. חימץ. הבנייה הושלמה בחג הפסח שנת 1911, והפתיחה הרשמית התקיימה בשנת 1912. לאחר קצת יותר מעשר שנים, באביב 1923, סגר המשטר הסובייטי את בית הכנסת. בשנים שונות השתכנו במבנה ארגונים שונים כמו בורסת הפועלים, יחידת כיבוי אש, משטרה, בית ספר, מועדון טיסה, בית מלאכה, מכללה והסניף המקומי של החברה לסיוע ובניית הגנה כימית ואווירית. הבניין נפגע קשה בשנות מלחמת העולם השנייה וגם כתוצאה משיפוצים ושחזורים רבים, הוא איבד לחלוטין את המתווה הפנימי שלו והכיפה שעיטרה אותו לא נשמרה. בשנת 1945 נפתח בית כנסת חדש ברחובות סאקו ו-ואנצטי, אליו הגיעו עד 150 איש במהלך החגים. לא הרחק מבית הכנסת, בגדה הימנית של נהר האוקה, היה בית קברות יהודי (מאחורי מפעל גבס בכביש המהיר למוסקבה), שפעל משנות הארבעים של המאה העשרים עד שנסגר בשנת 1962. בשנת 1992 נוצרה מחדש הקהילה הדתית היהודית בעיר. בעקבות התדיינות משפטית באשר לבעלות על המבנה, בין יהודי העיר לממשלת מחוז אוריול, הגיעו הצדדים להסדר פשרה במרץ 2016 וב-21 בנובמבר הוחזר בניין בית הכנסת לקהילה היהודית של אוריול. בהחלטת המועצה המקומית, מיום 6 ביולי 1993, נכלל בניין בית הכנסת בפנקס הממשלתי למבנים בעלי מורשת תרבותית ומחוזית: המשמעות היא שאסור להרוס את המבנה ויש לשמרו. מדיה וקבצים בנושא בית הכנסת אוריול בוויקישיתוף "Орел". Российская Еврейская энциклопедия. נבדק ב-2018-04-27. Список объектов культурного наследия — Объекты культурного наследия города Орла
כף ג'ונס

האם התכוונתם ל... אנטארקטיקה כף ג'ונס (אנטארקטיקה) – לשון יבשה בארץ ויקטוריה שבאנטארקטיקה גרינלנד כף ג'ונס (גרינלנד) – חצי אי בחוף המזרחי של גרינלנד קנדה כף ג'ונס (נונאווט) – חצי אי בטריטוריית נונאווט שבקנדה
מיכאיל קוז'וחוב

מיכאיל יורייביץ' קוז'וחוב (ברוסית: Михаи́л Ю́рьевич Ко́жухов; נולד ב-16 בדצמבר 1956, מוסקבה) הוא עיתונאי ומנחה טלוויזיה רוסי. שימש כדובר ראש ממשלת רוסיה בשנים 1999–2000. נוהג להנחות תוכניות טיולים ומסעות. קוז'וחוב הנחה את תוכנית הטלוויזיה "בחיפוש הרפתקאות" של רשת VGTRK, עבור התכנית קיבל את פרס TEFI בשנת 2004 הוענק לו גם מסדר הכוכב האדום. קוז'וחוב סיים את לימודיו במכון המוסקבאי לשפות זרות בשנת 1979 ולמד ספרדית, פורטוגזית ואנגלית והוא מעיד שהוא מבין איטלקית. בשנים 1985–1989 עבד ככתב של קומסומולסקאיה פראבדה באפגניסטן וכתב את הספר כוכבים זרים מעל קאבול (Над Кабулом чужие звезды). בשנים 1989–1994 עבד בעיתון איזבסטיה ככתב באמריקה הלטינית ובשנת 1993 היה מהכתבים הרוסיים הראשונים לראיין את רודן צ'ילה אוגוסטו פינושה ובשנת 1996 החל לעבוד בחברת הטלוויזיה VID. קוז'וחוב היה מחבר ומנחה התוכנית "עשה צעד" ברשת TVS הרוסית. בשנים 1999–2000 שימש קוז'וחוב כמזכיר העיתונות של ולדימיר פוטין ודובר ראש ממשלת רוסיה. לאחר עבודתו בקרמלין עבר לערוץ הראשון להגיש בה תוכניות שונות ולהפיק תוכניות שונות. בשנת 2005 עבר לערוץ רוסיה-1 של החברה הממשלתית לרדיו וטלוויזיה. מדיה וקבצים בנושא מיכאיל קוז'וחוב בוויקישיתוף מיכאיל קוז'וחוב, ברשת החברתית פייסבוק מיכאיל קוז'וחוב, ברשת החברתית אינסטגרם מיכאיל קוז'וחוב, ברשת החברתית VK ПОБЕДИТЕЛИ КОНКУРСА "ТЭФИ-2004" (ברוסית). TEFI.ru. אורכב מ-המקור ב-2013-02-02. נבדק ב-16 ינו' 2012. {{cite web}}: (עזרה) Михаил Кожухов (ברוסית). Rossiya 1. נבדק ב-16 ינו' 2012. {{cite web}}: (עזרה) ИЗВОЛЬТЕ ОБЪЯСНИТЬСЯ СКОЛЬКО ЯЗЫКОВ ЗНАЮТ ТЕЛЕВЕДУЩИЕ? Михаил Кожухов рассказал о сформулированной им теории чистоплотности ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ר"נ

האם התכוונתם ל... 250 (מספר) (אנ') – מספר טבעי ה'ר"ן – שנה עברית ר"ן – רבי ניסים בן ראובן רב נחמן (פירושונים)
יחסי אקוודור–יפן

יחסי אקוודור–יפן הם היחסים הדיפלומטיים בין רפובליקת אקוודור לבין יפן. אקוודור ויפן חברות בארגון לשיתוף פעולה בין מזרח אסיה לבין אמריקה הלטינית. במחצית הראשונה של המאה ה-20, בניגוד למדינות אמריקה הדרומית האחרות, ההגירה היפנית לאקוודור הייתה קטנה ואיטית. שתי המדינות כוננו יחסים דיפלומטיים רשמיים ב-26 באוגוסט 1918 בעקבות חתימת חוזה ידידות, סחר וניווט בין אקוודור ליפן. חתימת החוזה נערכה בעיר וושינגטון די.סי, ארצות הברית. באותה השנה, אקוודור פתחה קונסוליה בעיר יוקוהמה ביפן. בשנת 1934 יפן פתחה צירות דיפלומטית באקוודור. כמה שנים לאחר מכן, מינתה אקוודור את הסופר חורחה קררה אנדרדה לקונסול האקוודורי ביפן. במהלך ראשית מלחמת העולם השנייה, אקוודור שמרה על מדיניות נייטרלית ובדלנית. לאחר המתקפה על פרל הארבור, אקוודור שינתה את עמדתה וניתקה את היחסים הדיפלומטיים שלה עם מעצמות הציר, שכללו גם את יפן בינואר 1942. בעקבות הפעלת לחצים על אקוודור ממדינות אמריקה הדרומית, גירשה אקוודור מהגרים יפנים ואקוודורים ממוצא יפני לארצות הברית, שם הושמו במחנות מעצר. אקוודור חידשה את היחסים הדיפלומטיים שלה עם יפן בשנת 1954. בשנת 1961 שתי המדינות שדרגו את הצירויות הדיפלומטיות שלהם לשגרירויות. בשנת 1979, הוקם בית ספר בינלאומי יפני, בבירת אקוודור, קיטו. ב-1990 הסוכנות לשיתוף פעולה בינלאומי ביפן (JICA) הקימה משרד ייצוגי באקוודור. 2002 – גוסטבו נובואה, נשיא אקוודור לשעבר. 2010 – רפאל קוראה, נשיא אקוודור לשעבר. 2018 – לנין מורנו, נשיא אקוודור הנוכחי. 2018 – שר החוץ היפני, טארו קונו. 1918 – חוזה ידידות, סחר וניווט. 1992 – הסכם לשיתוף פעולה טכני. 2014 – הסכם לשיתוף פעולה בתחום הבריאות ובחקלאות. 2018 – הסכם לשיתוף פעולה אנרגטי. בשנת 2017, שוויו של הייצוא האקוודורי ליפן עמד על 88.3 מיליארד ין וכלל בעיקר נפט גולמי, בננות, דגים ועץ. באותה השנה, שוויו של הייצוא היפני לאקוודור עמד על 44.2 מיליארד ין וכלל בעיקר מכונות, רכבים וברזל. מדיה וקבצים בנושא יחסי אקוודור–יפן בוויקישיתוף La política migratoria japonesa y su impacto en América Latina, Scielo (בספרדית) 100 Años de Amistad entre Japón y Ecuador (בספרדית) Ecuador, América Latina y la Segunda Guerra Mundial, El Universo (בספרדית) Japanese-Peruvians-Reviled and Respected: The Paradoxial Place of Peru's Nikkei, nacla (באנגלית) (Japan-Ecuador Relations (Basic Data, משרד החוץ היפני (באנגלית) Ecuador y Japón suscriben acuerdos en materia de salud y agricultura, משרד החוץ האקוודורי (בספרדית) Ecuador y Japón firman acuerdos para el desarrollo de la sociedad del conocimiento y el cambio de la matriz energética, אתר משרד החוץ האקוודורי (בספרדית)
בית הכנסת המרכזי בפרם

בית הכנסת המרכזי של פרם (ברוסית: Центральная пермская синагога) ממוקם בפרם ברחוב יקטרינה ברובע לנינסקי בעיר. הקהילה היהודית חיה בפרם שנים 1850 - 1877. כבר היה לה בית התפילה - בניין העץ שלו היה ממוקם באתר של בית כנסת מודרני. בשנת 1912 אישרה מחלקת הבנייה במועצת העיר פרם את הפרויקט להקמת בית כנסת מאבן במקום בית תפילה מעץ. בניין האבן של בית הכנסת הוקם בשנת 1913. בנובמבר 1929 נסגר בית הכנסת על ידי הרשויות. כאן, במשך תקופה מסוימת, עבד תיאטרון פרם לנוער העובד, שאורגן בשנת 1927 (כיום התיאטרון האקדמי של פרם), שאורגן על ידי אנרגוסביט, ארגונים אחרים ולבסוף המרכז המדעי של פרם וסניף אוראל של האקדמיה הרוסית למדעים. בשנת 1994 בניין בית הכנסת הוחזר לקהילה היהודית. בניין בית הכנסת הוא מבנה דו קומתי ומוארך. החזית מורכבת מחלקים עיקריים ונמוכים. בחלקו המזרחי התחתון של הבניין נמצא גרם מדרגות המוביל לקומה השנייה. מעל אולם התפילה גרם מדרגות אבן רחב מעוטר במעקות ברזל יצוק. Спешилова Е. А. Старая Пермь: Дома. Улицы. Люди. 1723-1917. — Пермь: Курсив, 1999. — 580 с. — 5000 экз. מדיה וקבצים בנושא בית הכנסת המרכזי בפרם בוויקישיתוף אתר האינטרנט הרשמי של בית הכנסת המרכזי בפרם
ש"ד (פירושונים)

האם התכוונתם ל... 304 (מספר) (איט') – מספר טבעי ה'ש"ד – שנה עברית שד (מיתולוגיה) – יצור מיתולוגי שודא דדייני – הכרעה במשפט העברי, הנעשית במקום שממון מסוים מוטל בספק שערי דורא – ספר הלכה
התקריות בגבול הודו–סין (2020)

התקריות בגבול הודו–סין הן סדרה של התכתשויות בין הכוחות המזוינים ההודים והסינים שהחלו ב-5 במאי 2020 באזור קו השליטה שנמצא באזור קשמיר ומהווה הסלמה מתמשכת באזור זה ובסכסוך על השליטה באזור. ההסלמה הגיעה לשיא בהתכתשות שהתקיימה ב-15 ו-16 ביוני, בהן חיילים הודים וסינים נלחמו באזור עמק נהר גאלוואן. שני הכוחות לחמו בידיהם (הסכמים ואמנות בין המדינות לא מתירות לחיילים לשאת כלי נשק), אם כי ההודים גורסים שהסינים השתמשו באלות ומוטות עם מסמרים בולטים ככלי נשק מאולתרים. באירוע זה ההודים הצהירו ש-20 מחייליהם (כולל המפקד של החיילים ההודים) נהרגו עקב נפילה מצוקים והיפותרמיה. הסינים הודו ש-43 מחייליהם נפצעו והמפקד של חייליהם נהרג. מספר סוכנויות ידיעות הצהירו ש-10 חיילים הודים מתוכם 4 קצינים נלקחו בשבי. אלה שוחררו ב-18 ביוני. אף על פי ששני הצדדים הצהירו שהם פועלים למניעת הסלמה נוספת, שני הצדדים ביטלו את ההגבלות על נשיאת הנשק באזור קו השליטה המעשית, והפנו כוחות לאזור. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. מדיה וקבצים בנושא התקריות בגבול הודו–סין בוויקישיתוף גרדיאן וניו יורק טיימס, רכס הדמים: סכסוך הגבולות בין הודו לסין הגיע לשיא קטלני בגובה 4,200 מטר, באתר הארץ, 19 ביוני 2020 אסף גולן, לאחר התקרית מול סין: האופוזיציה בהודו דורשת תגובה חריפה, באתר ישראל היום, 17 ביוני 2020 רויטרס‏, מכות לאורך הגבול: עימותים בין כוחות של צבא סין והודו, באתר וואלה, 11 במאי 2020 הניו יורק טיימסו גרדיאן, זה שבועות שחיילים סינים והודים מתעמתים בגבול שבהימלאיה. כעת גם יש הרוגים, באתר הארץ, 16 ביוני 2020 נטע בר, הודו: 20 חיילים נהרגו בגבול סין, באתר ישראל היום, 16 ביוני 2020 אוריאל לוי, ‏"אף ירייה לא נורתה", באתר דבר העובדים בארץ ישראל, 17 ביוני 2020 רויטרס‏, "הכפפות הוסרו": חילופי האשמות בין הודו לסין אחרי עימות הגבול הקטלני, באתר וואלה, 17 ביוני 2020 הניו יורק טיימס, מנהיגי סין והודו בקרב הורדת ידיים בגבול. אחד מהם יודע שאין לו סיכוי, באתר הארץ, 21 ביוני 2020
לוקאס לרגר

לוקאס לרגר (בדנית: Lukas Lerager; נולד ב-12 ביולי 1993) הוא כדורגלן דני, המשחק בעמדת הקשר בפ.צ. קופנהגן. לרגר התחיל את הקריירה שלו בקבוצת הכדורגל של אקדמיסק בולדקלוב, ובשנת 2010 הצטרף לקבוצהה הבוגרת ששיחקה אז בליגה הדנית הראשונה. בקיץ 2013, חתם בוויבורג מליגת העל הדנית. בעונת הבכורה שלו, ויבורג ירדה לליגה הראשונה אך כעבור עונה חזרה לליגת העל. בקיץ 2016, לרגר חתם בזולטה ורכם מליגת העל הבלגית. ב-30 ביולי 2016, לרגר ערך את הופעת הבכורה שלו בניצחון 0–3 נגד אויפן. ב-24 בספטמבר 2016, הבקיע את שער הבכורה שלו בקבוצה בניצחון 2–3 נגד מכלן. בקיץ 2017, לרגר חתם בבורדו מליגת העל הצרפתית. ב-29 בינואר 2019, לרגר הושאל לגנואה מהסרייה א', עם אופציה לרכישה בסיום העונה. בסיום העונה, גנואה מימשה את האופציה על השחקן. ב-1 בפברואר 2021 הושאל לפ.צ. קופנהגן. בצעירותו, לרגר שיחק בנבחרות הצעירות של דנמרק. ב-6 ביוני 2017, לרגר ערך את הופעת הבכורה שלו בנבחרת הבוגרת בתיקו 1-1 נגד גרמניה. ב-16 באוקטובר 2018, הבקיע את שער הבכורה שלו בנבחרת בניצחון 0–2 נגד אוסטריה. ויבורג הליגה הדנית הראשונה: 2014/2015 זולטה ורכם הגביע הבלגי: 2016/2017 מדיה וקבצים בנושא לוקאס לרגר בוויקישיתוף לוקאס לרגר, באתר Transfermarkt לוקאס לרגר, באתר Soccerway לוקאס לרגר, באתר WorldFootball.net לוקאס לרגר, באתר National Football Teams לוקאס לרגר, באתר FootballDatabase.eu
הרכב הגוף

המונח הרכב הגוף משמש לתיאור הפרופורציות של השומן, העצמות, המים והשרירים בגוף האדם. מכיוון שרקמת השרירים תופסת פחות נפח בגוף האדם מאשר רקמת השומן, הרכב הגוף וכמו גם המשקל של האדם קובעים בסופו של דבר עד כמה אדם נראה רזה. שני אנשים מאותו המין, באותו הגובה, ועם אותו משקל הגוף עשויים להיראות שונים לחלוטין מכיוון שהם נבדלים זה מזה בהרכב הגוף. הרכב הגוף יכול להתרחש כתוצאה מאיבוד מסת השומן או הוספה של מסת שריר. תוכנית אימוני כוח (אנ') מתאימה המשולבת עם תוכנית תזונתית מתאימה מאפשרת שינוי יזום של הרכב הגוף. מונח נפוץ לתיאור אנשים רזים עם הרכב גוף לקוי הוא "Skinny Fat" (בתרגום חופשי לעברית: "רזים שמנים") אשר מתאר אנשים שאינם סובלים מעודף משקל, אך מכיוון שחלק קטן למדי ממשקל הגוף הכולל שלהם מורכב משרירים, הם נראים רפויים וחלשים. ישנן מספר דרכים למדוד את הרכב הגוף, ובפרט את אחוזי השומן בגוף: באמצעות קליבר למדידת עובי השומן התת-עורי - השיטה הנפוצה ביותר למדידת הרכב הגוף נעשית באמצעות שימוש בקליבר למדידת עובי השומן התת-עורי במספר מקומות בגוף - באזור הבטן, באזור הגב, באזור הזרוע, באזור הישבן ובאזור הירכיים. לאחר מכן משתמשים במדידות הללו על מנת להעריך את אחוז השומן בגוף כולו. ניתוח עכבה ביו-אלקטרי בתדר יחיד או רב-תדר (BIA) - מכשיר מסוג Bioelectrical impedance analysis (אנ') אשר מעביר זרם חשמלי חלש בגוף על מנת להעריך את אחוזי השומן בגוף. דקסה (Dual energy x-ray absorptiometry – DEXA) - למרות היותה מהירה ולא פולשנית, בעיות עלות, נגישות, וחשיפה לקרינה במינון נמוך מגבילות את השימושיות שלה. כאשר מבצעים את הבדיקה על פי הפרוטוקולים הסטנדרטיים, ל-DEXA יש את סטיית התקן הנמוכה ביותר מבין האומדנים. סריקת DEXA מבוצעת רק על ידי רדיולוגים. מדידת צפיפות מתחת למים (Hydrodensitometry) - שקילה מתחת למים, שבעבר נחשבה התקן למדידת הרכב הגוף, כבר איננה נפוצה עקב מגבלות השימוש. דחיקת אוויר (Air displacement plethysmography) - דחיקת אוויר מספקת שיטה חלופית מהירה ואמינה למדידת צפיפות מתחת למים, אבל עשויה להפחית את קריאת שומן הגוף ב-2%-3%. מדידות קפלי עור - מדידת עובי קפלי העור ב-5 או 7 אתרים היא השיטה הנפוצה ביותר לצד ניתוח עכבה ביואלקטרי מכיוון ששתיהן נוחות ולא יקרות. למדידת קפלי עור יש סטיית תקן גבוהה הנובעת מאופן ביצוע המדידה על ידי אנשים שונים, סטנדרטים שונים וקליפרים שונים. בעיות אלו מפריעות פחות כאשר משתמשים במדידות עוקבות של אותו אדם על ידי אותו מודד, או בקרב אוכלוסיות דומות. צילומי דימות תהודה מגנטית (MRI) וצילומי טומוגרפיה ממוחשבת (CT) - ניתן גם להעריך את הרכב הגוף באמצעות צילומי MRI וצילומי CT. מכיוון שצילומי ה-MRI וצילומי ה-CT נחשבים לדרכים המדויקות ביותר למדידת הרכב הגוף, חברות תרופות רבות משתמשות בשיטות אלו למדידת הרכב הגוף של אנשים לפני ואחרי טיפול תרופתי - במיוחד לאחר שימוש בתרופות שעשויות לשנות את הרכב הגוף. אחוז השומן בגוף מדד מסת גוף מדיה וקבצים בנושא הרכב הגוף בוויקישיתוף "composition of the body – FREE composition of the body information | Encyclopedia.com: Find composition of the body research". www.encyclopedia.com. נבדק ב-2016-01-10.
Them.

Them (מעוצב: them.) הוא מגזין להט"ב מקוון אמריקאי שהושק באוקטובר 2017 על ידי פיליפ פיקארדי ונמצא בבעלות קונדה נאסט. בשנת 2017, פיקארדי, אז מנהל חברת Teen Vogue, הציע לאנה וינטור, המנהלת האמנותית של קונדה נאסט, שהחברה תיצור פלטפורמת מדיה מקוונת המתמקדת בלהט"ב. העורכים המייסדים כללו את מרדית טלוסן, טיילר פורד וג'יימס קלריציו. בין שותפי ההשקה היו ברברי, גוגל, Lyft והליגה ההומו-לסבית נגד השמצה. פיקארדי עזב את Them. ואת קונדה נאסט בסתיו 2018 והתחיל לעבוד כעורך הראשי של מגזין אאוט. Diamond, Amelia (2017-12-15). "Them: the New, LGBTQ Publication at Condé Nast". Man Repeller (באנגלית אמריקאית). נבדק ב-2019-12-05. Smith, Raven (2018-06-29). "'What makes it Them is us.'". System Magazine (באנגלית בריטית). נבדק ב-2019-12-05. Brannigan, Maura. "Condé Nast to Launch New LGBTQ-Focused Media Platform, 'Them'". Fashionista (באנגלית). נבדק ב-2019-12-05. "Them: the New, LGBTQ Publication at Condé Nast". Man Repeller (באנגלית אמריקאית). 2017-12-15. נבדק ב-2019-12-05. Morris, Chris (2017-10-10). "Name of Conde Nast's New LGBTQ Publication Falls Flat". Fortune (באנגלית). נבדק ב-2019-12-05. Jerde, Sara (2019-01-08). "Condé Nast Names New Executive Editor for LGBTQ+ Brand, Them". www.adweek.com (באנגלית אמריקאית). נבדק ב-2019-12-05. Nast, Condé. "Phillip Picardi Latest Articles". them. (באנגלית). נבדק ב-2019-12-05.